Bruce Bawer

Bruce Bawer (født 31. oktober 1956 i New York) er en amerikansk litteraturkritiker, poet og forfatter som er eller var bosatt i Norge. Hans bøker og øvrige skribentvirksomhet har omhandlet litteratur, homofiles situasjon, kritikk av konservative kristne grupper i USA og i senere særlig kritikk av islam og muslimsk innvandring til Europa. Bawer har blitt beskrevet som islamofob og spreder av konspirasjonsteorier som Eurabia.


== Karriere ==
Bruce Bawer har en PhD-grad i engelsk fra State University of New York at Stony Brook og har senere jobbet som anmelder, essayist og forfatter.Bawer har jobbet for organisasjonen Human Rights Service.


=== Bøker ===
I 1993 utga han boken A Place at the Table: The Gay Individual in American Society. Den kritiserte både den amerikanske høyresiden for motstand mot homofil livsstil, men også deler av venstresiden og homobevegelsen for å legge for mye vekt på en ekshibisjonistisk og konfronterende stil.Boken Stealing Jesus: How Fundamentalism Betrays Christianity i 1998 var et oppgjør med amerikanske kristenfundamentalister. Bawer hevder denne kristendomsformen ikke går tilbake til den opprinnelige kristendommen, men er et fenomen som oppsto på attenhundretallet.I boken While Europe Slept skriver Bawer at «politisk korrekte» i Europa støtter opp under islamsk fundamentalisme og at muslimer misbruker Europas velferdsordninger for å finansiere ekstremisme. Bawer hevder at muslimer er i ferd med å ta over Europa, og at dette kan skje i løpet av 30 års tid, og hevder videre at dette bør unngås ved å avskaffe det han kaller en «politisk korrekt og multikulturalistisk doktrine».I 2012 utga Bawer boken The Victims’ Revolution: The Rise of Identity Studies and the Closing of the Liberal Mind om deler av amerikansk akademia som han blant annet kritiserer for å legge vekt på en smal, overfladisk og politisk ladet forståelse av gruppeidentitet på bekostning av reell kunnskapssøking.  Undertittelen er en parafrasering av Allan Blooms bok The Closing of the American Mind.


=== Aviser og tidsskrifter ===
Bruce Bawer har blant annet skrevet for The New York Times Book Review, Washington Post Book World, The Wall Street Journal, The Hudson Review, City Journal, The American Scholar, Wilson Quarterly og The Chronicle of Higher Education.


== Breivik-saken ==
Bawer ble nevnt av 22 ganger Anders Behring Breivik i hans «manifest»,
2083 – A European Declaration of Independence, hvor han oppgav Bawer som et av sine viktigste ideologiske forbilder. I Wall Street Journal skrev Bawer at «det er skremmende å tenke på at bloggposter jeg har skrevet hjemme vest i Oslo de siste årene leses og kopieres av en som skulle bli massemorder«. Bawers navn dukket opp i manifestet kun i artikler skrevet av Fjordman som Breivik kopierte i deres helhet. I World Affairs Journal skriver James Kirchick at «Breivik siterte Bawer in sitt manifest tjueto ganger —  men alltid i tekster bokstavelig kopiert fra en annen forfatter.»I leserkommentarer på websiden document.no hadde Breivik tatt avstand fra Bawer fordi Bawer er homofil og fordi Bawer ifølge Breivik «er en liberal anti-Jihadist og ikke en kulturkonservativ på mange områder». Før Breivik-rettssaken ble Bawer samt flere andre islamkritikere innkalt som ekspertvitner, noe som ble betraktet som et forsøk på å assosiere dem i folkets øyne med massemorderen og dermed diskreditere deres standpunkter. Han var blant de fleste som nektet å vitne.I boken The New Quislings sammenligner Bawer den norske venstresiden med Vidkun Quisling, og hevder at den har brukt terrorangrepet i Oslo for å stanse kritikk av islam.Bruce Bawer introduserte Peder Are Nøstvold Jensen («Fjordman», hyppig sitert av Breivik) for den amerikanske konspirasjonsteoretikeren Robert Spencer under en konferanse i Haag, Nederland, 2006.


== Bibliografi ==
The middle generation: the lives and poetry of Delmore Schwartz, Randall Jarrell, John Berryman, and Robert Lowell, Archon Books, 1986, ISBN 9780208021250
The contemporary stylist, Harcourt Brace Jovanovich, 1987, ISBN 9780155137165
Diminishing fictions: essays on the modern American novel and its critics, Graywolf Press, 1988, ISBN 9781555971090
The screenplay's the thing: movie criticism, 1986-1990, Archon Books, 1992, ISBN 9780208023322
A Place at the Table: The Gay Individual in American Society. Simon and Schuster. 1994. ISBN 9780671894399. 
Prophets and Professors: Essays On the Lives and Work of Modern Poets, Story Line Press, 1995, ISBN 9781885266040
Beyond queer: challenging gay left orthodoxy, Free Press, 1996, ISBN 9780684827667
Stealing Jesus: How Fundamentalism Betrays Christianity. Random House Digital, Inc. 1998. ISBN 9780609802229. 
While Europe Slept: How Radical Islam is Destroying the West from Within, Random House Digital, Inc., 2006, ISBN 9780385514729
Surrender: Appeasing Islam, Sacrificing Freedom. 2009. ISBN 9780385523981. 
The New Quislings: How the International Left Used the Oslo Massacre to Silence Debate About Islam. 2011. ISBN 9780062188694.
The Victims' Revolution: The Rise of Identity Studies and the Closing of the Liberal Mind, Broadside Books, 2012  ISBN 0061807370
The Alhambra. Swamp Fox Books, 2017


=== Dikt ===
Innocence: eight poems, ralia Press, 1988
Coast to coast: poems, Story Line Press, 1993, ISBN 9780934257510


== Referanser ==